CELEX: 62018CN0070
Language: sk
Date: 2018-02-02 00:00:00
Title: Vec C-70/18: Návrh na začatie prejudiciálneho konania, ktorý podala Raad van State (Holandsko) 2. februára 2018 – Staatssecretaris van Justitie en Veiligheid/A a i.

7.5.2018   
            
            
               SK
            
            
               Úradný vestník Európskej únie
            
            
               C 161/16
            
         Návrh na začatie prejudiciálneho konania, ktorý podala Raad van State (Holandsko) 2. februára 2018 – Staatssecretaris van Justitie en Veiligheid/A a i.
   (Vec C-70/18)
   (2018/C 161/18)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Raad van State
   
      Účastníci konania pred vnútroštátnym súdom
   
   
      Odvolateľ: Staatssecretaris van Justitie en Veiligheid
   
      Ďalší účastníci konania: A, B, P
   
      Prejudiciálne otázky
   
   
               1.
            
            
               
                           a.
                        
                        
                           Má sa článok 7 rozhodnutia č. 2/76, resp. článok 13 rozhodnutia (1) č. 1/80 vykladať v tom zmysle, že týmto ustanoveniam neodporuje vnútroštátna úprava, v ktorej je stanovené všeobecné spracovanie a uchovávanie biometrických údajov príslušníkov tretích štátov, medzi nimi tureckých štátnych príslušníkov, v registračnom systéme v zmysle článku 2 písm. a) a b) smernice Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, 1995, s. 31; Mim. vyd. 13/15, s. 355), keďže táto vnútroštátna úprava nejde nad rámec toho, čo je potrebné na dosiahnutie legitímneho cieľa sledovaného touto úpravou, totiž zabrániť a bojovať proti podvodom s identitou a dokumentmi?
                        
                     
                           b.
                        
                        
                           Má pritom význam skutočnosť, že doba uchovávania biometrických údajov je viazaná na dobu legálneho a/alebo nelegálneho pobytu príslušníkov tretích štátov, medzi nimi tureckých štátnych príslušníkov?
                        
                     
         
               2.
            
            
               Má sa článok 7 rozhodnutia č. 2/76, resp. článok 13 rozhodnutia č. 1/80 vykladať v tom zmysle, že vnútroštátna úprava nepredstavuje obmedzenie v zmysle týchto ustanovení, ak je vplyv vnútroštátnej úpravy na prístup na pracovný trh podľa týchto ustanovení príliš neurčitý a príliš sprostredkovaný na to, aby bolo možné usudzovať, že tento prístup je sťažený?
            
         
               3.
            
            
               
                           a.
                        
                        
                           Ak odpoveď na otázku číslo 2 znie tak, že vnútroštátna úprava, ktorá umožňuje poskytnúť biometrické údaje príslušníkov tretích štátov, medzi nimi tureckých štátnych príslušníkov, z registračného systému tretím osobám na zamedzenie, odhaľovanie a vyšetrovanie – teroristických alebo neteroristických – trestných činov, je novým obmedzením, má sa článok 52 ods. 1 v spojení s článkami 7 a 8 Charty základných práv Európskej únie vykladať v tom zmysle, že im odporuje taká vnútroštátna úprava?
                        
                     
                           b.
                        
                        
                           Má pritom význam skutočnosť, že príslušník tretieho štátu v čase, v ktorom bol zadržaný pre podozrenie zo spáchania trestného činu, mal pobytový dokument, v ktorom sú uložené jeho biometrické údaje, pri sebe?
                        
                     
         
      (1)  Rozhodnutia Asociačnej rady zriadenej Asociačnou dohodou medzi Európskym hospodárskym spoločenstvom a Tureckou republikou.